Boboiboy Movie 2 Atasi Kutipan Upin & Ipin: Keris Siamang Tunggal, Catat Kutipan RM27 Juta!
Filem animasi terbaru terbitan Monsta dan Astro Shaw, Boboiboy Movie 2 berjaya mencatatkan kutipan sebanyak RM27.7 juta dalam tempoh 26 hari tayangannya. Menurut perkongsian laman Instagram Astro Shaw, filem animasi tersebut telah ditonton lebih 2.7 juta rakyat Malaysia sejak ia ditayangkan pada 8 Ogos yang lalu. Kutipan memberangsangkan itu sekaligus mengatasi kutipan yang dicatatkan sebuah lagi filem animasi tempatan Upin & Ipin: Keris Siamang Tunggal terbitan Les’ Copaque. Menurut perkongsian dilaman Twitter studio animasi terbabit, filem terbaru Upin & Ipin itu telah mencatatkan kutipan sebanyak RM26.2 juta untuk pasaran Malaysia sahaja. Upin & Ipin: Keris Siamang Tunggal  Upin & Ipin: Keris Siamang Tunggal  
Baru habis kira… Malaysia je pic.twitter.com/rrTZeieaH4
— Les' Copaque (@lescopaque) August 26, 2019 Baru habis kira… Malaysia je pic.twitter.com/rrTZeieaH4 — Les' Copaque (@lescopaque) August 26, 2019 Filem kali ini menyaksikan BoBoiBoy dan rakan-rakannya perlu bersatu menentang satu kuasa kuno digelar Retak`ka, yang mahu merampas elemen kuasa BoBoiBoy. Mereka perlu menghalang musuh misteri terbaru mereka itu daripada meneruskan rancangan jahatnya. Boboiboy Movie 2 menampilkan watak-watak dari siri televisyen seperti BoBoiBoy, Yaya, Gopal, Ying, Fang, Adu Du, Probe, Tok Aba, Papa Zola, Cattus dan Ochobot. Filem telahpun ditayangkan dipawagam-pawagam tempatan, dan anda boleh membaca ulasan kami mengenai filem BoboiBoi Movie 2 disini. ulasan kami mengenai filem BoboiBoi Movie 2 disini. Boboiboy Movie 2 masih lagi ditayangkan dipawagam-pawagam tempatan.